REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/37-22

11. februar 2022. godine

B e o g r a d

Z A P I S N I K

89. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 9. FEBRUARA 2022. GODINE

 Sednica je počela u 09.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Uglješa Mrdić, Željko Tomić, Olja Petrović, Jovan Palalić i Luka Kebara.

Sednici Odbora prisustvovali su i Arpad Fremond, zamenik člana Odbora Balinta Pastora, Miloš Terzić, zamenik člana Odbora Ilije Matejića, Dejan Kesar, zamenik člana Odbora Đprđa Todorovića, Srbislav Filipović, zamenik člana Odbora Nevene Veinović i Vesna Nedović, zamenik člana Odbora Vuka Mirčetića.

 Sednici nisu prisustvovali članovi Odbora: Marija Jevđić, Milenko Jovanov, Toma Fila, Dubravka Kralj, Borisav Kovačević i Violeta Ocokoljić, kao ni njihovi zamenici.

 Na predlog predsednika, Odbor je jednoglasno (11 glasova za) utvrdio sledeći

**D n e v n i r e d:**

 - Usvajanje zapisnika sa 88. sednice Odbora.

1. Ispravka tehničke grešake u Predlogu autentičnog tumačenja odredbe člana 10. stav 1. Zakona o interoperabilnosti železničkog sistema ( „Službeni glasnik RS“, broj 41/18), koji je podneo Odbor za ustavna pitanja i zakonodavstvo (broj 011-139/22 od 1. februara 2022. godine).

Pre odlučivanja o tačkama dnevnog reda, Odbor je jednoglasno (11 glasova za) usvojio zapisnik 88. sednice Odbora.

**Prva tačka dnevnog reda:** Ispravka tehničke grešake u Predlogu autentičnog tumačenja odredbe člana 10. stav 1. Zakona o interoperabilnosti železničkog sistema ( „Službeni glasnik RS“, broj 41/18), koji je podneo Odbor za ustavna pitanja i zakonodavstvo (broj 011-139/22 od 1. februara 2022. godine)

Na 87. sednici koja je održana 1. februara, Odbor je utvrdio Predlog autentičnog tumačenja odredbe člana 10. stav 1. Zakona o interoperabilnosti železničkog sistema („Službeni glasnik RS“, broj 41/18). Kako su se u tekstu potkrale tehničke greške, na 89. sednici Odbora izvršene su ispravke tih grešaka.

U stavu 3. reči: „Zakona o bezbednosti železničkog saobraćaja“ menjaju  se rečima: „Zakona o bezbednosti u železničkom saobraćaju“; u istom stavu reči: „Zakona o bezbednosti železničkog sistema“, menjaju se rečima:  „Zakona o bezbednosti u železničkom saobraćaju“.

U stavu 5. Obrazloženja, reči: „Zakona o bezbednosti železničkog saobraćaja“ menjaju se rečima: „ Zakona o bezbednosti u železničkom saobraćaju“; u istom stavu, reči: „Zakona o bezbednosti železničkog sistema“, menjaju se rečima: „Zakona o bezbednosti u železničkom saobraćaju“.

 Sednica je završena u 09,05 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević